Pumunta ka ba sa malayong lugar na ito para magbakasyon,
Dakilang Banal na Kabalyerong Howzer?
Sa wakas, nagpakita ka na rin.
Totoo pala ang mga bali-balitang naging pinuno ka na ng mga bandido.
Sino siya?
Siya ang estudyante ko, si Edlin.
Ang kaklase ni Donny.
ANG DAGUNDONG NG PAGKAWASAK
Di ko na maalala kung kailan,
pero nabalitaan ko ang tungkol sa grupo ng mga bandido
sa Bulubundukin ng Dalflare na pinupuntirya ang mga manlalakbay.
Di ko naisip na sasakupin nila ang isang buong bayan
at nanakawan ang mga tao.
Dahil sa ulat na 'yon, naging madali sa amin na nakawin ang mga sandata
ng mga Banal na Kabalyero na sumusugpo sa amin at talunin sila.
Siyempre, kinuha namin ang iniwan mong sandata at kabayo sa taberna.
Mga bobong bandido.
Akala n'yo matatalo n'yo ang Dakilang Banal na Kabalyerong Howzer
sa simpleng pagkuha ng sandata niya?
Kahit na marami sila, hindi man lang siya nababahala.
Karapat-dapat nga siya sa titulong Dakilang Banal na Kabalyero ng Liones.
Sobrang nakakatakot siya.
Gurong Howzer, natalo ka na.
Alam ko kung gaano karaming alak lang ang kaya mo.
Ilang beses na kaya kitang kinailangang buhatin palabas ng taberna.
Ano'ng plano mong gawin sa amin?
Tanga, hindi ba halata?
Ibebenta namin kayong mga sutil bilang mga alipin!
Gano'n pala.
Kung gano'n, di ako papayag.
Hamog?
Mahamog na Ulan, Belladonna.
MAHAMOG NA ULAN BELLADONNA
Parang nahihilo ako.
Ano naman 'to?
Gumagamit ka pala ng mahika!
Kaya, hayaan mo na kaming umalis ng mga kasama ko.
Mga kasama? Ibig mong sabihin, ang batang 'to?
Percival! Kailan mo...
Tinakasan ko na naman sila.
Nakasanayan ko na talaga ang pagtakas.
Siguradong dismayado ang ate ko sa 'yo sa kabilang buhay.
Alam ko! Alam ko 'yon, di ba?
Nariyan ka pala, Donny.
Ang tagal nating di nagkita.
Kuya Edlin?
Nakita kita sa taberna kanina.
Mga tagatanghal ba 'yong mga kasama mo?
Hindi ko naman sila kapuwa tagatanghal...
Maiba ako. Ikaw ba, Kuya Edlin?
Naglalakbay ka ba para magsanay kasama si Tiyo?
Iniwan ko na ang lalaking 'yon.
Isinuko ko na rin ang pangarap kong maging isang Banal na Kabalyero.
Ano? Seryoso ka ba?
Bakit, Kuya Edlin?
Matindi ang hangarin mo noon na maging isang Banal na Kabalyero.
Tama na ang tungkol diyan. Donny, gusto mo bang magtulungan tayo?
Ha?
May alam akong napakadaling trabaho.
Sandali lang.
"Napakadaling trabaho"? Parang hindi ikaw 'yan.
Hindi dapat nauudyok
ang Banal na Kabalyero sa pansariling kapakanan.
Gaya ng sinabi ko, wala na akong pakialam sa pagiging Banal na Kabalyero!
Makinig ka.
Magpapanggap tayong mga tagarito at nanakawan ang mga manlalakbay.
Napakadali lang n'on.
Nagbibiro ka ba? Gawain 'yan ng mga bandido.
Mayroon pa nga tayong makapangyarihang kakampi.
Ha?
Sasama ka sa 'kin, di ba, Donny?
Kuya Edlin, masaya akong makausap ka ulit pagkalipas ng mahabang panahon.
Sige, babalik na ako sa mga kaibigan ko.
Hawak ko ang lahat ng mga kasama mo.
Ano'ng ibig mong sabihin?
Ako lang ang tanging kaibigan mong tunay na makakaintindi sa 'yo.
Pag may nangyaring masama sa kanila, hindi ko 'yon palalampasin.
Nagbago ka na.
Hindi ako nagbago.
Napagtanto ko lang...
kung ano ang totoong tadhana ko.
Hoy, ang sakit n'on!
Babawiin na namin lahat ng perang 'to, mga sutil!
Ano naman 'to?
Basura lang naman 'to.
Tanga!
Medyo mahirap ang sitwasyon natin.
Mukhang wala naman silang mahahalagang gamit.
Sa totoo lang, dapat ipagpalit na natin ang mga sutil na 'yon sa pera.
Sana mapansin ni Donny at ng iba 'yong kahina-hinala rito.
Hindi 'yon darating para tulungan kayo. Duwag ang lokong 'yon.
Sa huli, sarili lang talaga niya ang iniisip niya.
Uy! Ayos lang ba kayo?
Pakakawalan ko na kayo ngayon.
Ikaw 'yong bantay ng taberna.
Kahanga-hanga kang bata.
Ang dami mong nainom, pero parang di ka pa rin nalalasing.
E kasi... Noon,
palihim kong tinikman ang alak ng lolo ko.
Kaya ko naman ipawalang-bisa ang anumang lason na nainom ko.
Aba, bago 'yan, a? Lason pala ang alak?
Hoy, Howzer, umayos ka nga!
Paano mo alam ang pangalan ko?
Tumingin kang mabuti!
Mabilis mo akong tinalo noon sa isang laban!
Ikaw si Taizoo!
Tumanda ka na!
Hindi ito oras para tumawa!
Sa ganitong lagay, mawawasak ang bayang 'to!
Dahil kay Edlin?
Hindi dahil sa kaniya.
Dahil sa sinaunang dragon na napaamo niya!
Nagulat ka, ano?
Hangga't nasa amin ang dragon, hindi kami matatalo.
'Wag mo akong pandilatan.
Para sa ating dalawa ito.
Hoy! Saan ka pupunta?
Pareho tayong mahirap!
Dapat nagkakaintindihan tayo!
Matauhan ka na!
Salamat naman!
Nasaan tayo?
Akala ko nasa taberna tayo.
Tungkol do'n, mukhang naipit tayo sa isang komplikadong sitwasyon.
Komplikado?
Bakit kasama ka namin dito?
Alam niya kayang mula ako sa Angkan ng mga Kalden
at sinusubukan niya akong lasingin para ibenta?
Baka may masama siyang binabalak sa akin
dahil natitipuhan niya ako!
Pasensiya na, pero wala akong interes sa isang batang walang kamuwang-muwang.
Nadurog na ang dangal ko bilang isang babae! Percival!
Hindi mo lang sinuntok si Donny, pinaiyak mo pa si Anne!
Di ko patatawarin ang sinumang nananakit sa mga kaibigan ko!
Di mo naiintindihan. Ang lalaking 'yan...
Pinaiyak ko siya? Nagsabi lang naman ako ng totoo.
At sinuntok ko lang naman si Donny dahil may ginawa siyang masama...
Para 'to kay Donny!
At ito naman...
Tama na 'yan!
'Wag mo siyang pigilan! Di niya pa ito nasusuntok para sa 'kin!
Siya ang Dakilang Banal na Kabalyero ng Liones.
Tiyo siya ni Donny!
Kadiri!
Pababa na ang isang lalaking may pulang buhok!
Wala akong pakialam kung sino ang gagawa, pero hulihin n'yo!
Pero siguraduhin n'yong di n'yo siya sasaktan!
Hindi nga natin kilala kung sino 'yon,
tapos kailangan nating hulihin nang di nasasaktan?
Sino ba siya sa tingin niya?
'Wag mo siyang sundin! Patayin natin 'yong lalaki!
Tatawagin kita ulit pag kailangan na kita.
Bumalik ka na sa lungga mo.
Sinabi ko nang bumalik ka.
Wala ka bang pakialam sa mangyayari dito?
Amo, wala kaming nakitang lalaking may pulang buhok.
Maghanap kayo nang maigi!
Wala ba kayong mga mata?
Ang mas mahalaga, amo, 'yong mga sutil na nahuli natin.
Gamitin muna natin sila bago mo sila ibenta!
Di ko kayo hahayaang gawin sa kanila ang gusto n'yo.
Imbes na mag-isip kayo ng mga walang kuwenta,
hanapin n'yo na lang 'yong lalaki!
Masusunod, amo.
Mga isang taon na ang nakalipas nang nakilala ko si Edlin.
Nang pumasok siya sa taberna, napansin kong suplado siya kahit bata pa.
Gano'n din ang hitsura ko no'ng nawalan ako ng direksiyon.
Di ko mapigilang mag-alala, kaya sinubukan ko siyang kausapin, pero...
Makalipas ang ilang araw...
Bigyan n'yo silang lahat ng inumin.
Kayo ba ang mga bandido ng Dalflare?
Wala naman akong reklamo.
Napansin ko lang na napakabata ng pinuno n'yo.
Kung huhusgahan mo siya sa hitsura niya, matatamaan ka, katulad namin.
Gano'n talaga siya kalakas, ano?
Hindi lang siya malakas, matapang din siya.
Ibig kong sabihin, umakyat siyang mag-isa sa lungga ng isang sinaunang dragon...
At nagnakaw pa nga siya ng itlog.
Mula noon, napaamo na ng amo namin 'yong dragon.
Hindi ordinaryong tao ang makakagawa n'on!
At alam n'yo na ang kasunod n'on.
Si Edlin na ang hari ng Cant ngayon.
Paano nakokontrol ng isang tao ang dragon sa pamamagitan lang ng isang itlog?
Sobrang tanda na n'ong dragon.
Baka 'yon na ang huli niyang itlog.
Naaawa naman ako sa kaniya.
Narinig mo ang mga bali-balita tungkol sa estudyante mo
kaya ka pumunta sa bayang 'to, tama ba?
Wala ka nang... pakialam doon.
Dakilang Banal na Kabalyero ang lasing na 'to? Nakakadismaya.
Ang hindi lang kataka-taka, ang pagiging tiyo niya ni Donny.
Malakas si Lolo, pero mahina pala ang isang Dakilang Banal na Kabalyero?
Pero nakapagtataka.
Ang dragon ang tinutukoy ko.
Puwedeng mapisa ang itlog anumang oras.
Di mo ito magagamit laban sa dragon habambuhay.
Tama. Peke ang itlog na hawak niya ngayon.
Malilinlang ba talaga niya ang mga mata ng isang dragon?
Paghuwad.
'Yon ang mahika ni Edlin.
Kaya niyang gumawa ng mga bagay na kawangis at kahugis ng pinagmulan nito.
Pero ilusyon lang ang mga 'yon.
Ilusyon lang pala ang nakita kong Percival kanina.
Alam ko na! Baka kinain na niya 'yong totoong itlog!
Hindi, hindi gano'n.
Pero mukhang nakakahalata na ang dragon tungkol do'n.
Malapit na niyang malaman.
Pakiusap, Howzer.
Pigilan mo si Edlin.
Kung hindi, magiging huli na talaga ang lahat para ayusin pa ito.
Ano'ng pakialam ko? Dapat lang 'yon sa kaniya!
Hindi lang 'yong dragon ang may galit kay Edlin.
Ayaw rin sa kaniya nang sarili niyang mga tauhan.
Hindi naman niya hinahayaang manakit sila ng mga babae o mga bata.
Hindi nga niya hinahayaang patayin ang mga Banal na Kabalyerong natalo nila.
Pinapakawalan niya rin ang mga taong nahuhuli nila.
Mabait talaga siyang bata na nagkukunwaring masama!
Sa tulong nito, gagawin ng dragon ang lahat ng sasabihin natin!
Sa atin na ang mundo!
Ibalik n'yo sa akin 'yan!
Sawa na kaming sumunod sa mga utos mo!
Gagamitin namin sa tama ang itlog na 'to!
'Wag!
Ano?
Ano 'yan? Isang ilusyon?
Ano'ng nangyayari? Akala ko ba kontrolado niya ang dragon?
Pumalpak si Edlin!
Tumakbo na kayo!
Pinuno! Lagot tayo pag di tayo umalis dito!
Do'n tayo sa ilalim ng lupa!
Nararamdaman ko ang mahika ni Percy at n'ong iba.
Bakit ba parang laging gumagawa ng gulo ang mga tao?
Galit na galit ang dragon.
Pakiusap, Howzer, tumulong ka! Malala na ang mga nangyayari!
Ano 'yon? Iyak ba 'yong naririnig ko?
Isang lihim na silid?
Anak ba 'to ng isang dragon?
Isang maliit na dragon!
Napisa na pala 'yong totoong itlog.
Pero sa nakikita n'yo, masama ang lagay niya.
Naaawa si Edlin na ibalik ang sanggol sa kaniyang ina sa ganitong kalagayan
kaya mariin siyang tumanggi.
Di ko talaga masabi kung gusto niyang gumawa nang masama o mabuti.
Para lang siyang si Donny.
Mahina itong dragon at mababaw ang paghinga.
Sa ganitong lagay, di na siya tatagal nang tatlong araw.
Susubukan kong bigyan siya ng gamot.
Sylvan, paano?
Sin! Nakita mo ba roon si Donny?
Malamang tumakas na ang duwag na 'yon
at iniwan na kayong lahat.
Hindi duwag si Donny. At umalis man siya, babalik din 'yon.
Ginoo, gusto kong ibalik mo 'yan nang personal kay Donny.
Hahanapin ko si Donny!
Uy, mapanganib umalis nang mag-isa!
Sylvan!
Donny...
Sabihin mo sa 'kin kung bakit!
Akala ko gustong-gusto mong maging Banal na Kabalyero!
Wala akong mahika na tulad nang sa 'yo, Tiyo.
Pasensiya na sa inyong dalawa.
Puwede kang makaisip ng maraming paraan para gamitin ang mahika mo,
nakadepende 'yon sa pagsasanay mo at sa kung paano mo gagamitin!
At bukod doon...
Ayaw ko pang mamatay.
'Yon ang sinabi mo no'ng umalis ka, di ba?
Mamamatay na ako.
Pinapalutang kita! Bilisan mo na at humawak ka na lang sa kahit ano!
Tumutulong na sa tao 'yong lalaking sumuko sa pagiging Banal na Kabalyero?
Hindi ka ba magpapasalamat muna bago ka mang-uyam?
Anuman ang gawin ko, walang gumagana.
Subukan ko man maging kampeon ng hustisya o maging masama.
Masyado ka pang bata para pag-isipan ang buhay mo.
Ikaw ba? Ayos lang ba ang buhay mo?
Ayoko nang maging tagatanghal.
Ano?
Susubukan ko ulit maging Banal na Kabalyero.
Pero sinabi mong ayaw mong mamatay.
Oo. Ayokong isugal ang buhay ko para protektahan ang mga di ko kilala.
Pero may nakilala akong kaya kong pag-alayan ng buhay ko.
Nandiyan ka pala!
Donny! Talon!
Sige! Edlin, talon! Palulutangin kita!
Naiintindihan ko kung bakit ka nagagalit pagtapos nakawin ang itlog mo.
Ano?
Pero mayroon din akong mga gustong...
protektahan!
ISANG TUNAY NA BANAL NA KABALYERO
Tagapagsalin ng subtitle: Carlo Canaman